Άδεια γόμωσης κυνηγετικών φυσιγγίων για εμπορία
Αίτηση του ενδιαφερομένου στην οποία μνημονεύονται οι λόγοι και το είδος της αιτούμενης άδειας καθώς και το όνομα ή εμπορική επωνυμία και έδρα της επιχείρησης, καθώς και τα στοιχεία του νομίμου εκπροσώπου: Επίθετο, Όνομα, Πατρώνυμο, Μητρώνυμο, ημερομηνία και τόπος γέννησης, διεύθυνση κατοικίας, αριθμός Ταυτότητας ή διαβατηρίου, ημερομηνία έκδοσης και εκδούσα Αρχή, επάγγελμα, τηλέφωνο και email.
Κατάθεση από τον αιτούντα (δια ζώσης ή ταχυδρομικά)
Ο αιτών να έχει σε ισχύ άδεια εμπορίας φυσιγγίων όπλων για θήρα.
Ασυμβίβαστες ιδιότητες ενδιαφερομένου ή ενδιαφερομένων.
Ο αιτών να είναι κάτοχος κωδικών TAXISnet.
Ύπαρξη άδειας λειτουργίας εργοστασίου ή εργαστηρίου και αποθήκης (για ποσότητες πέραν των καθοριζομένων από την υπ΄ αριθ. 3329/1989 Κ.Υ.Α.) και τήρηση πολεοδομικών διατάξεων και προϋποθέσεων νόμιμης χρήσης του χώρου εγκατάστασης και λειτουργίας της επιχείρησης καθώς και των επιβαλλόμενων μέτρων ασφαλείας.
Σε περίπτωση ατομικής επιχείρησης ο ενδιαφερόμενος να μην πάσχει και να μην έχει νοσηλευτεί για μείζονα ψυχική διαταραχή ή σοβαρή διαταραχή προσωπικότητας. Σε περίπτωση άλλης μορφής επιχείρηση η προϋπόθεση αυτή αφορά το σύνολο των εκπροσώπων και διαχειριστώνπροκειμένου για Ανώνυμη Εταιρεία (ΑΕ) και Εταιρεία Περιορισμένης Ευθύνης (ΕΠΕ) και των ομορρύθμων εταίρων προκειμένου για Ομόρρυθμη Εταιρεία (ΟΕ) και Ετερόρρυθμη Εταιρεία (ΕΕ).
Σε περίπτωση ατομικής επιχείρησης, ο ενδιαφερόμενος να μην έχει καταδικαστεί αμετάκλητα για α. οποιοδήποτε πλημμέλημα που διώκεται αυτεπαγγέλτως και τελείται με πρόθεση, για το οποίο επιβλήθηκε ποινή φυλάκισης τουλάχιστον δύο (2) ετών β. οποιοδήποτε πλημμέλημα που προβλέπεται από τις διατάξεις του Ν. 2168/1993 και του Ν. 3500/2006. Επίσης, να μην έχει ασκηθεί σε βάρος του ποινική δίωξη για: α. πράξεις που τιμωρούνται σε βαθμό κακουργήματος, β. παραβιάσεις των νόμων περί ναρκωτικών και προστασίας της κοινωνίας από το οργανωμένο έγκλημα, για τρομοκρατικές πράξεις, για παραβιάσεις διατάξεων που αφορούν αλιεία με εκρηκτικές ύλες ή τοξικές ουσίες και για παραβάσεις του άρθρου 15 του Ν. 2168/1993, γ. πράξεις που προβλέπονται στον Ν.3500/2006. Σε περίπτωση άλλης μορφής επιχείρηση, η προϋπόθεση αυτή αφορά το σύνολο των εκπροσώπων και διαχειριστώνπροκειμένου για Ανώνυμη Εταιρεία (ΑΕ) και Εταιρεία Περιορισμένης Ευθύνης (ΕΠΕ) και των ομορρύθμων εταίρων προκειμένου για Ομόρρυθμη Εταιρεία (ΟΕ) και Ετερόρρυθμη Εταιρεία (ΕΕ).
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας προς επιχειρήσεις για τη γόμωση κυνηγετικών φυσιγγίων και εν συνεχεία στην εμπορία αυτών, εφόσον τηρούνται οι προβλεπόμενες από άλλες διατάξεις προϋποθέσεις ίδρυσης και λειτουργίας αυτών των επιχειρήσεων και έχει εκδοθεί η άδεια εμπορίας. Η αναγόμωση κυνηγετικών φυσιγγίων απαγορεύεται. Απευθύνεται σε επιχειρήσεις και σε νομικά πρόσωπα.
Άδεια εμπορίας ειδών Ν.2168/93 ή Ν.456/76,κατασκευής/επισκευής/συναρμολόγησης,γόμωσης/αναγόμωσης φυσιγγίων όπλων
Πιστοποιητικό ιατρού ειδικότητας ψυχιάτρου από το οποίο να προκύπτει η κατάσταση της ψυχικής υγείας του ενδιαφερομένου προκειμένου για φυσικό πρόσωπο ή των εκπροσώπων και διαχειριστών προκειμένου για Ανώνυμη Εταιρεία (ΑΕ) και Εταιρεία Περιορισμένης Ευθύνης (ΕΠΕ) και των ομορρύθμων εταίρων προκειμένου για Ομόρρυθμη Εταιρεία (ΟΕ) και Ετερόρρυθμη Εταιρεία (ΕΕ).
Υπεύθυνη δήλωση του Ν.1599/1986 στην οποία αναφέρεται ότι ο δηλών δεν εμπίπτει στις απαγορευτικές διατάξεις του άρθρου 18 του Ν. 2168/1993 και ότι δεν τυγχάνει φυγόποινος ή φυγόδικος.
Πλήρες αντίγραφο Ποινικού Μητρώου (Τύπου Α΄) .
Επικυρωμένο αντίγραφο της πράξης διορισμού εκπροσώπου του διοικητικού συμβουλίου της Ανώνυμης Εταιρείας (ΑΕ) ή επικυρωμένο αντίγραφο του καταστατικού ή εταιρικού προκειμένου για νομικό πρόσωπο άλλης μορφής.
Επικυρωμένο αντίγραφο άδειας λειτουργίας εργοστασίου ή εργαστηρίου, που εκδίδεται από την αρμόδια Υπηρεσία του Υπουργείου Βιομηχανίας, Ενέργειας και Τεχνολογίας.
Επικυρωμένο αντίγραφο άδειας λειτουργίας αποθήκης, σε περίπτωση εναποθήκευσης φυσιγγίων και καψυλλίων, σε ποσότητες μεγαλύτερες από τις προβλεπόμενες στο άρθρο 1 παρ. 2 της 3329/15-8-1989 Απόφασης των Υπουργών Εθνικής Άμυνας, Δημόσιας Τάξης, Μεταφορών και Επικοινωνιών, Περιβάλλοντος, Χωροταξίας και Δημοσίων Έργων (ΠΕΧΩΔΕ), Βιομηχανίας, Ενέργειας και Τεχνολογίας (Β΄ 132), όπως τροποποιήθηκε με την Φ. 28/18787/1032 από 7-8-2000 Απόφαση των Υπουργών Εθνικής Άμυνας, Ανάπτυξης, Δημόσιας Τάξης, Μεταφορών και Επικοινωνιών, ΠΕΧΩΔΕ (Β΄ 1035).
Υπεύθυνη δήλωση του Ν.1599/86 στην οποία δηλώνεται ότι: α. δεν είναι ιδιοκτήτης ή υπάλληλος ατομικής Ιδιωτικής Επιχείρησης Παροχής Υπηρεσιών Ασφάλειας (SECURITY) ή Γραφείου Ιδιωτικών Ερευνών, β. δεν είναι εταίρος ή διαχειριστής σε Ιδιωτική Επιχείρηση Παροχής Υπηρεσιών Ασφάλειας, που λειτουργεί ως Εταιρεία Περιορισμένης Ευθύνης, Ομόρρυθμη Εταιρεία ή Ετερόρρυθμη ή Ιδιωτική Κεφαλαιουχική Εταιρεία (ΕΠΕ, ΟΕ, ΕΕ, ΙΚΕ), γ. δεν είναι μέλος του Διοικητικού Συμβουλίου ή εκπρόσωπος εταιρείας οποιασδήποτε μορφής που συμμετέχει σε ποσοστό τουλάχιστον 15% του κεφαλαίου των εν λόγω εταιρειών, ούτε και διαχειριστής, ή μέτοχος επί ανώνυμης εταιρείας (ΑΕ) με το ίδιο ποσοστό, δ. δεν είναι εταίρος ή διαχειριστής σε Γραφείο Ιδιωτικών Ερευνών που λειτουργεί με τη μορφή προσωπικής εταιρείας.
Το πιστοποιητικό αυτό παραδίδεται από τον ιατρό, στο πρόσωπο που ζήτησε την εξέτασή του εντός σφραγισμένου φακέλου.
Σε περίπτωση ατομικής επιχείρησης η υπεύθυνη δήλωση κατατίθεται μόνο από τον αιτούντα - εκπρόσωπο της επιχείρησης. Σε κάθε άλλη μορφή επιχείρησης, η υπεύθυνη δήλωση κατατίθεται από το σύνολο των των εκπροσώπων και διαχειριστών προκειμένου για Ανώνυμη Εταιρεία (ΑΕ) και Εταιρεία Περιορισμένης Ευθύνης (ΕΠΕ) και των ομορρύθμων εταίρων προκειμένου για Ομόρρυθμη Εταιρεία (ΟΕ) και Ετερόρρυθμη Εταιρεία (ΕΕ).
Σε περίπτωση ατομικής επιχείρησης, το αντίγραφο κατατίθεται μόνο για τον αιτούντα - εκπρόσωπο της επιχείρησης. Σε κάθε άλλη μορφή επιχείρησης, κατατίθεται για το σύνολο των των εκπροσώπων και διαχειριστών προκειμένου για Ανώνυμη Εταιρεία (ΑΕ) και Εταιρεία Περιορισμένης Ευθύνης (ΕΠΕ) και των ομορρύθμων εταίρων προκειμένου για Ομόρρυθμη Εταιρεία (ΟΕ) και Ετερόρρυθμη Εταιρεία (ΕΕ).
Τα ανωτέρω δικαιολογητικά υποβάλλονται μια φορά και μόνο σε περίπτωση τροποποίησης του καταστατικού δημιουργείται υποχρέωση υποβολής εκ νέου.
Σε περίπτωση που ο ενδιαφερόμενος πρόκειται να εναποθηκεύσει τα προς εμπορία φυσίγγια και καψύλλια σε αποθήκη τρίτου, το επικυρωμένο αντίγραφο της άδειας λειτουργίας αποθήκης, θα συνοδεύεται από αντίγραφο μισθωτηρίου συμβολαίου ή άλλου επισήμου εγγράφου, από το οποίο να προκύπτει ότι παραχωρείται η χρήση της αποθήκης, για εναποθήκευση συγκεκριμένων ποσοτήτων κατά είδος και για ορισμένο χρόνο.
Σε περίπτωση ατομικής επιχείρησης η υπεύθυνη δήλωση κατατίθεται μόνο από τον αιτούντα - εκπρόσωπο της επιχείρησης. Σε κάθε άλλη μορφή επιχείρησης, η υπεύθυνη δήλωση κατατίθεται από το σύνολο των των εκπροσώπων και διαχειριστώνπροκειμένου για Ανώνυμη Εταιρεία (ΑΕ) και Εταιρεία Περιορισμένης Ευθύνης (ΕΠΕ) και των ομορρύθμων εταίρων, προκειμένου για Ομόρρυθμη Εταιρεία (ΟΕ) και Ετερόρρυθμη Εταιρεία (ΕΕ).
Απλούστευση και ένταξη στα Κέντρα Εξυπηρέτησης Πολιτών (Κ.Ε.Π.) που λειτουργούν ως Ενιαία Κέντρα Εξυπηρέτησης (Ε.Κ.Ε.) διαδικασιών αρμοδιότητας της Ελληνικής Αστυνομίας σε εκτέλεση των διατάξεων του Ν. 3844/2010 (ΦΕΚ Α΄ 63).
Προϋποθέσεις λειτουργίας ιδιωτικών επιχειρήσεων παροχής υπηρεσιών ασφαλείας. Προσόντα και υποχρεώσεις του προσωπικού αυτών και άλλες διατάξεις- Άδεια και Προϋποθέσεις
Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις.
Καθορισμός προθεσμίας για τη διεκπεραίωση υποθέσεων αρμοδιότητας Υπουργείου Δημόσιας Τάξης.
Κανονισμοί για την παραγωγή, αποθήκευση και διάθεση σε κατανάλωση εκρηκτικών υλών.
Όροι ασφαλούς φύλαξης πυροβόλων όπλων, πυρομαχικών, εκρηκτικών υλών, και εκρηκτικών μηχανισμών.
Δικαιολογητικά και διαδικασία έκδοσης των προβλεπομένων από τις διατάξεις του ν. 2168/1993 και 456/1976 αδειών.
Από την αρμόδια Αστυνομική Αρχή εκδίδεται σε κάθε περίπτωση απάντηση, θετική (έκδοση άδειας) ή αρνητική (έκδοση απόφασης απόρριψης του αιτήματος). Η έλλειψη απάντησης δεν συνεπάγεται τη σιωπηρή έγκριση ή απόρριψη του αιτήματος.
Μετά τον έλεγχο των υποβληθέντων δικαιολογητικών, ορίζεται Τριμελής Επιτροπή, με επικεφαλής Αξιωματικό, με αντικείμενο τον έλεγχο της επιχείρησης για το αν πληρούνται οι επιβαλλόμενοι όροι ασφαλείας.
Η Επιτροπή μετά τον έλεγχο της επιχείρησης προβαίνει στην έκδοση σχετικής απόφασης. Σε περίπτωση που δεν πληρούνται τα επιβαλλόμενα μέτρα ασφαλείας, υποδεικνύονται εγγράφως η λήψη των αναγκαίων μέτρων, εντός ορισμένης προθεσμίας, μετά τη λήξη της οποίας επιθεωρείται εκ νέου η επιχείρηση. Σε περίπτωση μη συμμόρφωσης του ενδιαφερομένου στις ανωτέρω υποδείξεις, ενημερώνεται ότι το αίτημά του θα απορριφθεί.
Μετά το πέρας της επιθεώρησης της επιχείρησης και την σύνταξη της σχετικής έκθεσης, η αίτηση με τα συνημμένα σε αυτή δικαιολογητικά καθώς και την έγγραφη γνώμη του αρμόδιου Τμήματος, υποβάλλονται στην αρμόδια Διεύθυνση Αστυνομίας ή Ασφαλείας.
Το Αστυνομικό Τμήμα ή Τμήμα Ασφαλείας ή Υποδιεύθυνση Ασφαλείας του τόπου όπου ασκείται η δραστηριότητα, παραλαμβάνει από τον ενδιαφερόμενο την αίτησή του και τα συνημμένα σε αυτή δικαιολογητικά και προβαίνει στον έλεγχο πληρότητας αυτών.
Η Διεύθυνση Κρατικής Ασφαλείας/Αρχηγείου Ελληνικής Αστυνομίας (ΑΕΑ) διαβιβάζει την απόφαση στο αρμόδιο Τμήμα για επίδοση στον ενδιαφερόμενο. Επίσης, η απόφαση διαβιβάζεται στην αρμόδια Διεύθυνση Αστυνομίας ή Ασφαλείας καθώς και στην αρμόδια Δημόσια Οικονομική Υπηρεσία (ΔΟΥ) για ενημέρωση.
Η Αρμόδια Διεύθυνση Αστυνομίας ή Ασφαλείας, αφού προβεί στον έλεγχο των υποβληθέντων δικαιολογητικών, τα υποβάλλει στη Διεύθυνση Κρατικής Ασφάλειας/ΑΕΑ, μαζί με τη σχετική γνωμοδότησή της.
Η Διεύθυνση Κρατικής Ασφαλείας/ΑΕΑ αφού προβεί στον έλεγχο των υποβληθέντων δικαιολογητικών εκδίδει σχετική απόφαση με την οποία είτε απορρίπτεται το αίτημα, είτε εκδίδεται άδεια γόμωσης.
Το Αστυνομικό Τμήμα ή Τμήμα Ασφαλείας ή Υποδιεύθυνση Ασφαλείας στην περιφέρεια του οποίου ασκείται η δραστηριότητα επιδίδει την απόφαση χορήγηση άδειας στον ενδιαφερόμενο.
Σε περίπτωση επίδοσης αρνητικής - απορριπτικής απόφασης, ο ενδιαφερόμενος έχει το δικαίωμα υποβολής ενδικοφανής προσφυγής εντός μηνός από την επίδοσή της.
Σε περίπτωση που έχει χορηγηθεί άδεια λειτουργίας εργοστασίου ή εργαστηρίου ή αποθηκών από το Υπουργείο Βιομηχανίας Ενέργειας και Τεχνολογίας (ΥΒΕΤ), μπορεί να διενεργηθεί έλεγχος για την πληρότητα των επιβαλλόμενων μέτρων ασφαλείας υπό την προϋπόθεση η διαπίστωση αυτή είναι ευχερής και δεν απαιτεί ιδιαίτερες τεχνικές γνώσεις από τους αστυνομικούς, οπότε θα ζητείται η συνδρομή εξειδικευμένου υπαλλήλου της αρμόδιας κατά τόπο Υπηρεσίας του ΥΒΕΤ και θα συντάσσεται σχετική έκθεση.
Στην περίπτωση της επίδοσης αρνητικής - απορριπτικής απόφασης, ο ενδιαφερόμενος έχει το δικαίωμα υποβολής ενδικοφανής προσφυγής εντός μηνός από την επίδοσή της.
Παραλαβή και έλεγχος της αίτησης και των συνημμένων δικαιολογητικών.
Ορισμός Τριμελούς Επιτροπής και έλεγχος της επιχείρησης
Έκδοση απόφασης της Τριμελούς Επιτροπής.
Διαβίβαση εγγράφων στην αρμόδια Διεύθυνση Αστυνομίας ή Ασφαλείας.
Διαβίβαση της απόφασης στο Αρμόδιο Τμήμα για επίδοση
Ηλεκτρονική Υποβολή Αίτησης και Δικαιολογητικών
Διαβίβαση εγγράφων στη Διεύθυνση Κρατικής Ασφαλείας/Αρχηγείου Ελληνικής Αστυνομίας (ΑΕΑ)
Επίδοση της Απόφασης χορήγηση άδειας στον ενδιαφερόμενο.